Hedmark og Oppland bedriftsidrettskrets

Orienteringsutvalget, Hamar

# ÅRSBERETNING 2016

**Administrasjon:**

Byggmakker Skattum har i år vært orienteringsutvalg i Hedmark og Oppland bedriftsidrettskrets med Odd Nysæter som leder. Byggmakker Skattum fungerer også som premieutvalg.

Odd Nysæter har denne sesongen gjort arbeidet med utkjøring av resultater.

Innlegging av disse på hjemmesida har Odd Erik Jordheim bistått med og ellers vært en verdifull støttespiller.

Tidtakerprogrammet Etiming har fungert bra.

For at resultatservicen skal fungere er det fortsatt svært viktig at deltagerne er nøye med å kontrollere brikke nummer og klasse, og fører korreksjoner på opphengslistene.

***Ved bytte av løypelengde er det nok å skrive ny løypelengde bak navnet på lista. Dette på grunn av at det er ofte vanskelig å tyde det som blir skrevet.***

De aller fleste er flinke til dette, men det finnes fortsatt noen «gjengangere» som ikke fører seg opp på listene.

Ragnar Høsøien har for 29. året på rad vært ranking fører og har som vanlig utført denne oppgaven på en utmerket måte. Dette er helt uvurderlig god hjelp for o-utvalget, og vi retter en stor takk til Ragnar for dette arbeidet!

Bedriftsidrettskretsen fører regnskapet. Materialforvalter har vært Marianne Berg.

## Arrangementer og sportslig aktivitet

Det er i periodene 19.april til 27. september avviklet 20 løp. 10 løp før ferien og 10 løp etter ferien. Det ble onsdagsløp 18. mai, ellers er alle løp vært på tirsdager. Løpene har vært veldig bra gjennomført. Kvaliteten på løyper og kart har vært gjennomgående god.

Forrige sesong var det vanskelig å skaffe arrangør til stafettene. Vi har støttet Mjøs-o med noen kroner hvert år, og da kom ideen om å få de til å arrangere stafett for oss.

I samarbeid med Strand/Unikorn gjennomførte de stedsmesterskapet i Moskogen.

I år som i 2015 tok Løten kommune (med hjelp av Løten O-lag) på seg oppgaven å arrangere parstafetten. O-utvalget retter en stor takk til begge disse arrangørene.

2016 ble en rekordsesong.

Siden Ragnar begynte å føre statistikk har vi denne sesongen registrert det høyeste antall starter, flest antall forskjellige løpere og flest premier.

Det er 24 flere premierte i år enn forrige år.

Det har vært suverent vær på de aller fleste løpene i år, til og med høst løpet på Gåsbu var velsignet med godt vær.

Været er nok en av årsakene til nye rekordtall.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2007 | 2008 | 2009 | 2010 | 2011 | 2012 | 2013 | 2014 | 2015 | **2016** |
| Antall starter | 3413 | 3755 | 3787 | 3962 | 3797 | 3918 | 3898 | 4072 | 3913 | **4221** |
| Antall løpere | 344 | 343 | 369 | 392 | 391 | 402 | 409 | 428 | 431 | **437** |
| Antall premier | 238 | 258 | 258 | 278 | 262 | 260 | 262 | 273 | 263 | **287** |

For mer utførlig statistikk, se «Årsresultater» 2016 under fanen «Dokumenter» på hjemmesiden.

***Antall deltakere pr. løp i år gir et snitt på 212,1..***

|  |  |  |
| --- | --- | --- |
| Løp 1: | Imerslundmarka | 244 |
| Løp 2: | Furuberget | 243 |
| Løp 3: | Moskogen | 235 |
| Løp 4: | Ilseng | 244 |
| Løp 5: | Grindalsmoen | 198 |
| Løp 6: | Frøbergsberget/Furuberget | 239 |
| Løp 7: | Mosjømarka (flystripa) | 243 |
| Løp 8: | Kiseåsen | 208 |
| Løp 9: | Gåsbu | 211 |
| Løp 10: | Grindåkermarka | 219 |
| Løp 11: | Vollkoia | 209 |
| Løp 12: | Kvilheim | 176 |
| Løp 13: | Kveådammen | 148 |
| Løp 14: | Klevfos | 198 |
| Løp 15: | Furuberget | 225 |
| Løp 16: | Grundsetmoen | 216 |
| Løp 17: | Moskogen | 199 |
| Løp 18: | Weensvangen | 168 |
| Løp 19: | Gåsbu | 202 |
| Løp 20: | Furuberget | 217 |

**Vandrepokal for økt aktivitet.**

Dette er en vandrepokal som er satt opp til den klubben som i forhold til året før rekrutterer flest nye løpere. Pokalen går i år til Geno med 6 nye løpere, tett fulgt av A. Hagen og Hamar kommune med +5

Vi gratulerer!

## Kunngjøring av løpene

Terminlista og opplysninger til de enkelte løp ble lagt ut på O-utvalgets hjemmeside: www.hmbko.no. Det er en oppfordring til den enkelte arrangør om å bekjentgjøre sine løp i avisenes gratis kunngjøringssider, men det ser ut til at nesten alle som ønsker informasjon nå benytter hjemmesida.

De fleste av laga som ble spurt tok velvillig på seg løp. Det er blitt mange lag med få deltagere, disse bør også ta sin jobb å arrangere løp, enten aleine eller sammen med andre lag. Det er også en mulighet å leie arrangører fra aktive lag.

O-utvalget håper at årets arrangørklubber av stafettene kan tenke seg å gjenta dette i 2017, selv om arrangementet er mer arbeidskrevende og ikke minst krevende i forhold til tidtaking/resultatservice.

## Påmeldings- og resultatservice

Påmelding skjer enten ved at deltagerne skriver seg på listene som er utlagt for neste løp eller på e-post eller telefon. Dette fungerer greit. Mange etteranmelder seg, og dette kan skape problemer for arrangørene med hensyn til trykking av kart. O-utvalget vil vurdere å øke gebyret for etter-anmelding, for å dekke inn kostnadene ved å sitte inne med ubenyttede kart. På Byggmakker Skattum’s løp på Gåsbu var det til info rundt 50 etter anmeldinger i år.

EKT-opplegget har fungert bra. Resultatservicen kan ikke bli særlig bedre. Endelige resultater har med et unntak vært tilgjengelige på nett sida samme kveld som løpet har vært arrangert. Lokalavisene har ved flere anledninger offentliggjort resultatene.

VIKTIG!

*Det er nødvendig at alle som starter fører seg opp på oppslått liste med både starttid og sluttid. Samtidig er det viktig at de kontrollere brikke nummer. Det har denne sesongen vært en utfordring at noen har lånt bort brikken sin og i neste løp ikke rettet opp sitt brikkenummer. Dersom en annen bruker brikken blir denne personen liggende i data systemet med navn og brikke nummer. Ved neste løp må det rettes på løpslistene slik at det kan rettes i dataen. Dette kan være avgjørende for å få resultatlista raskt og riktig ut på nettet.*

## O-utvalgets hjemmeside

Oppdateringen av hjemmesiden fungerer relativt bra, men sidene begynner å bli utdatert.

Tore Jørgensen på Norsk Tipping har jobbet med en oppdatert side, som vil bli testet fram til neste sesong.

Hjemmesida er populær og er uunnværlig for å få informasjon ut til alle mosjonister.

## Økonomi

Økonomien er god. Regnskapet for kalenderåret 2015 viste et underskudd på kr.

13 374,-. Egenkapitalen («penger på bok») er pr. 31.12.2015 på ca kr. 95 000,-.

I 2015 har blitt investert ca. kr. 23.000,- i nytt utstyr, og i år har vårt utstyr fungert bra.

Det ble i 2015 gitt en støtte på 20 000kr. til Mjøs-O, til bruk i rekrutteringsarbeid for yngre løpere. Med den gode økonomien vi har ønsker o-utvalget også i år å støtte Mjøs-O. Beløp bestemmes på årsmøtet (Mjøs-O har også i år søkt om 20.000).

Regnskapet for 2016 er ikke oppgjort ennå, men inkludert kjente ikke påløpte inntekter/utgifter tyder på at det vil bli et lite overskudd.

**Avslutning**

O-utvalget har hatt en grei oppgave i samarbeid med de arrangerende lag.

Vi vil takke Odd Erik Jordheim for god hjelp med hjemmeside og resultatservice.

En stor takk til Stein Arne Negård for mange fine bilder og utførlige kommentarer etter hvert løp.

En takk til Odd Nysæter som har ladet og fraktet EKT-utstyret til og fra løpene og laget resultatlister etter hvert løp.

Vi takker igjen Ragnar Høsøien for hans omfattende og langvarige arbeid som ranking fører. Det var i år 29. året han førte listene.

Til slutt også en stor takk til laga som tok på seg og gjennomførte alle oppsatte løp på en utmerket måte. Takk til alle som har deltatt.

Brumund 10 oktober 2016

For o- utvalget i Byggmakker Skattum

Odd Nysæter